आज आवश्यकता इस बात कि है कि भारत में पर्यटन को रोजगारोन्मुखी बनाने के लिये समाज के हर तबके को इससे जोड़ा जाये । मगर यह तभी संभव है जब पर्यटन स्थलों को सुरक्षा के लिहाज से सुरक्षित बनाने के साथ आवागमन की सुविधा सुगम हो। हमारे देश में ऐतिहासिक विरासत, मेडिकल पर्यटन, धरोहर पर्यटन, सांस्कृतिक पर्यटन, वन्यजीव पर्यटन, रोमांचकारी गतिविधि पर्यटन, खेल पर्यटन के विकास की अपार और विपुल संभावनाएं हैं। एक आकलन के अनुसार पर्यटन उद्योग में 10 लाख रूपये का निवेश करने से लगभग 90 लोगों को रोजगार मिलता है जबकि कृषि क्षेत्र में लगभग 45 और विनिर्माण क्षेत्र में लगभग 13 लोगों को।